**Ajánlások, előírások a házirenddel kapcsolatban a koronavírus járvány időszakára vonatkoztatva**

**Időszak: 2020. augusztus 30-tól visszavonásig**

Egyetemünk továbbra is fokozottan ügyel hallgatói és munkatársai biztonságára, ezért ennek szellemében a kollégiumban is szükséges meghozni azokat az óvintézkedéseket, melyek elősegítik, hogy zökkenőmentes félévet teljesíthessünk.

**Általános ajánlások:**

1. A szobákban, folyosókon, közösségi helyiségekben, tereken nem kötelező a szájmaszk viselése. Amennyiben a felsorolt tereken, helyiségekben sokan vannak, nem tartható az ajánlott távolság, ajánlott.

2. A földszintre, mint nem kizárólag kollégiumi szintérre más szabályok vonatkoznak majd!

3. Bárki, bárminemű gyanús esetet észlel a szobában, közösségi tereken, köteles jelezni a portán!

4. Ahogy a nyilatkozatban is jelezniük kellett, a kollégium címe nem adható meg karanténcímként!

5. A higiénés javaslatok szem előtt tartása és alkalmazása elengedhetetlen a kollégiumi létük során (kézmosás, fertőtlenítés stb.)

6. A liftben nem kötelező, de erősen ajánlott a maszk viselése, főként, ha kettőnél több személy utazik a kabinban.

7. Aki a koronavírus általános szabályai ellen vét, kollégiumvezetői figyelmeztetésben részesül, melynek második alkalma fegyelmi eljárást von maga után.

**Házirenddel kapcsolatos javaslatok, előírások:**

1. A beköltözéssel kapcsolatos tájékoztatóban leírtuk a betartandó intelmeket, többek között a maszkviselést, távolságtarást stb.

2. A koronavírus idején a rendezvények kezdeményezése/tartása engedélyköteles!

3. A közösségi terekben törekedjenek a távolság (1,5 m) megtartására, ennek hiánya esetén ajánlott a maszk használata.

4. A földszinti társalgó használata engedélyköteles, csak a legszükségesebb esetben engedélyezzük

5. A vendégfogadást lehetőleg mellőzzék! Barátaikkal, rokonaikkal lehetőleg ne a kollégiumi szobába, közösségi helyiségeibe szervezzenek a járvány ideje alatt találkozókat, előbulikat. Ennek szem előtt tartásával nagyban hozzájárulnak a megelőzéshez.

A vendéglátással kapcsolatos protokollt viszont következetesen tartsák be, mert megszegése következményekkel jár!

6. A járvány ideje alatt nincs KOB-szállás és vendégszoba igénylés sem! Köszönjük a megértésüket!

7. Kondi és kardioterem használata. Használható lesz, amíg nem hoznak szigorúbb szabályokat, de limitált lesz a létszám. Kardióban 3 fő, kondiban 4 fő tartózkodhat egy időszakban. Az adminisztrációs részt a portán kell rendezni, ők figyelnek erre is. Ha az ellenőrzések során szabálytalanságot tapasztalunk egy hétig lezárjuk az érintett helyiséget.

8. A kollégium szolgáltatásai a későbbiekben kerülnek meghatározásra, hisz egy része az Alapítvány tulajdonából fakadt, de már a többsége elszállítás alatt van.

A leírt intelmek és korlátozások a vírushelyzet alakulásával változhatnak, ebből adódóan a leírtaknak is követniük kell a szabályozásokat, melyhez kérem megértő és rugalmas alkalmazkodásukat.

Együttműködésüket előre is köszönöm!

Budapest, 2020. augusztus 23.

A Kollégium vezetése nevében:

 Bálint Imre

 kollégiumvezető